
Narva Linnavolikogu otsuse eelnõu

“ Munitsipaalomandisse taotletavatele maaüksustele

aadresside ja katastriüksuste sihtotstarvete määramine”
Narva Linnavalitsus otsustab:

1. Taotleda Narva Linnavolikogus otsuse “Munitsipaalomandisse taotletavatele maaüksustele aadresside ja katastriüksuste sihtotstarvete määramine” vastuvõtmist vastavalt esitatud otsuse eelnõule.
2. Volitada Arhitektuuri ja Linnaplaneerimise Ameti peaarhitekti direktori asetäitja Peeter Tambut nimetatud küsimust volikogus ette kandma

Munitsipaalomandisse taotletavatele maaüksustele

aadresside ja katastriüksuste sihtotstarvete määramine
1. Asjaolud ja menetluse käik 

Moodustatavatel maaüksustel asuvad kvartalisisesed haljasalad mida hooldab Narva Linnavalitsuse Linnavara- ja Majandusamet. Linnavara ja Majandusamet palub 19.10.2009.a kirjas nr 2-6/4114 moodustada haljasalade inventariseerimiseks ja passistamiseks katastriüksused. 

21.04.2009.a Narva Linnavolikogu otsusega nr 56 on kehtestatud Kreenholmi - 26. Juuli -  Uusküla - Oru kvartali maa-ala detailplaneering, kus on määratud   olemasolevatele kvartalisisestele  puhkealadele piirid, pindalad ja maa sihtotstarbed. 

Tegevus “Puhketsoonide ja tänavate  korrastamine“ on sisse kantud Narva linna arengukavasse 2008-2012 (strateegiline eesmärk 1.2: elukeskkonna infrastruktuur on parandatud, tegevussuund 1.2.1: parkide rajamine ja rekonstrueerimine). 

2.Õiguslikud alused
Maareformi seaduse § 25 lõik 1, § 28 lõike 1 punkt 4, Maakatastriseaduse § 18 lõik 2, Narva Linnavolikogu 21.04.2009.a otsus nr 56 „Kreenholmi - 26. Juuli -  Uusküla - Oru kvartali maa-ala detailplaneeringu kehtestamine“, Vabariigi Valitsuse 23.10.2008.a määrus nr 155 „Katastriüksuse sihtotstarvete liigid ja nende määramise kord”, Vabariigi Valitsuse 02.06.2006.a määrus nr 133 “Maa munitsipaalomandisse andmise kord”, Kohaliku omavalitsuse korralduse seaduse § 22 lõike 1 punkt 37, Kohanimeseaduse § 5 lõike l punkt 3.
3. Otsus

3.1. Määrata asendiplaanidel näidatud  maaüksustele alljärgnevad aadressid:
3.1.1. Narva linn, 26. Juuli tänav 5a maaüksusele, ligikaudse pindalaga 4633 m2 (lisa 1);
3.1.2. Narva linn, Kreenholmi tänav 24b maaüksusele, ligikaudse pindalaga 1545 m2 (lisa 2);
3.1.3. Narva linn, Kreenholmi tänav 24c maaüksusele, ligikaudse pindalaga 2273 m2 (lisa 3);

3.1.4. Narva linn, Kreenholmi tänav 30b maaüksusele, ligikaudse pindalaga 1537 m2 (lisa 4);

3.1.5. Narva linn, Kreenholmi tänav 30c maaüksusele, ligikaudse pindalaga 2104 m2 (lisa 5);

3.1.6. Narva linn, Kreenholmi tänav 32a maaüksusele, ligikaudse pindalaga 7075 m2 (lisa 6);

3.1.7. Narva linn, Kreenholmi tänav 40a maaüksusele, ligikaudse pindalaga 5394 (lisa 7);
3.1.8. Narva linn, Kreenholmi tänav 46 maaüksusele, ligikaudse pindalaga 11563 m2 (lisa 8);

3.1.9. Narva linn, Oru tänav 5a maaüksusele, ligikaudse pindalaga 1231 m2 (lisa 9);

3.1.10. Narva linn, Oru tänav 11b maaüksusele, ligikaudse pindalaga 2063 m2 (lisa 10);

3.1.11. Narva linn, Uusküla tänav 1a maaüksusele, ligikaudse pindalaga 8287 m2 (lisa 11).

3.2. Taotleda punktis 3.1. nimetatud maaüksused Narva linna munitsipaalomandisse.
3.3. Määrata punktis 3.1. nimetatud maaüksustele katastriüksuse sihtotstarbeks sotsiaalmaa  – 

       üldkasutatav maa  (017; Üm).
4. Rakendussätted

4.1 Narva Linnavalitsuse Arhitektuuri- ja Linnaplaneerimise Ametil esitada punktis 3.1 nimetatud maaüksuste munitsipaliseerimiseks vajalik dokumentatsioon Ida-Viru maavanemale.

4.2 Otsus jõustub teatavakstegemisest.

4.3 Otsust on õigus vaidlustada Tartu Halduskohtu Jõhvi Kohtumajas 30 päeva jooksul alates jõustumisest.

Mihhail Stalnuhhin

